Verchniadzvinskas
Verchniadzvìnskas (blrs. Верхнядзвінск; arba Verchnedvinskas, rus. Верхнедвинск) – miestas šiaurės Gudijoje, Vitebsko srityje, prie Drisos ir Vakarinės Dvinos santakos. Rajono centras. Geležinkelio stotis (Borovkoje) prie Daugpilio–Polocko linijos. Linų, maisto (duonos, aliejaus), remonto pramonė. Meno dirbinių gamyba. Yra 1819 m. Šv. Nikolajaus Stebukladario cerkvė, XIX a. Šv. Mergelės Marijos Gimimo bažnyčia, XIX–XX a. pr. statinių.